Problémy s otehotnením môže spôsobiť nesprávne fungovanie štítnej žľazy
Problémy s otehotnením môžu byť spôsobené nedostatočnou činnosťou štítnej žľazy.
"Tvorba protilátok proti štítnej žľaze bola zaznamenaná u štyroch percent mladých žien, v staršej populácii sa vyskytuje dokonca v 15 až 20 percentách," upozorňuje endokrinológ Peter Vaňuga, primár Endokrinologického oddelenia Národného endokrinologického a diabetologického ústavu.
Nedostatočnú činnosť štítnej žľazy, hypotyreózu, signalizuje nadmerná únava, sklony k priberaniu či zimomravosti, zvýšené vypadávanie vlasov alebo lámavosť nechtov. Ignorovanie problémov so štítnou žľazou sa u žien môže prejaviť predlžovaním až výpadkom menštruačného cyklu. Štítna žľaza ovplyvňuje aj ovuláciu, zanedbaná starostlivosť preto často zapríčiňuje problémy s otehotnením.
"Aj pri zachovalom pravidelnom menštruačnom cykle nemusí dochádzať k ovulácii, teda vypusteniu vajíčka z vaječníka v správny čas alebo vôbec. Okrem toho hormóny štítnej žľazy zohrávajú dôležitú úlohu aj pre vývoj plodu najmä v prvej tretine tehotenstva, kedy je budúci potomok úplne závislý na prísune živín a energie od matky," vysvetľuje Vaňuga. "Nepoznaná hypotyreóza môže spôsobiť zhoršenie vývoja plodu až potrat. Gynekológ o tejto skutočnosti vie, preto skríningové vyšetrenie zamerané na nedostatočnú činnosť štítnej žľazy je zahrnuté nielen u tehotných, ale aj u žien s problémom otehotnieť," doplnil odborník.
V prípade počiatočného štádia hypotyreózy môžu pacientke pomôcť podľa Vaňugu okrem štandardnej liečby aj vhodne zvolené doplnky výživy.
O skleróze multiplex treba vedieť viac, tvrdí iniciatíva Spolu môžeme
Iniciatíva "Spolu môžeme" (SM) realizuje edukačné aktivity o tejto chorobe a tiež projekty, ktoré sa venujú podpore tvorivosti i zdravého životného štýlu.
Hormonálna antikoncepcia má prekvapivý vplyv na štruktúru mozgu
U žien, ktoré užívali hormonálnu antikoncepciu boli zaznamenané zmeny v mozgu.
Často predpisované lieky na krvný tlak nie sú najúčinnejšie. Toto liečivo funguje lepšie
Ukázalo sa, že tabletky, ktoré lekári často predpisujú na vysoký krvný tlak, nie sú až také efektívne.
V akom prípade je pískanie v ušiach príznakom rakoviny?
Medzi príznaky rakoviny môžeme zaradiť aj nepríjemné pískanie v ušiach. Kedy by ste rozhodne nemali odkladať návštevu lekára?
Dvakrát denne nestačí. Takto často si treba umývať zuby, aby sme si zachovali zdravé srdce
Pravidelné čistenie zubov dokáže ovplyvniť riziko vzniku fibrilácie predsiení a infarktu. Ako často treba siahnuť po zubnej kefke?